
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 949 

8 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ωραρίου των υπαλλήλων της κεντρικής 
υπηρεσίας του Εθνικού Κέντρου Δημόσιας Διοίκη¬ 
σης και Αυτοδιοίκησης. 1 

Έγκριση αιτήματος για υπερωριακή εργασία υπαλλήλων 

της Γενικής Γραμματείας Απόδη μου Ελληνισμού. 2 

Έγκριση υπερωριακής απασχόλησης υπαλλήλων του 
Εθνικού Κέντρου Έρευνας Φυσικών Επιστημών 

«ΔΗΜΟΚΡΙΤΟΣ». 3 

Έγκριση υπερωριακής εργασίας για έναν (1) υπάλ¬ 
ληλο του Οργανισμού Αντισεισμικού Σχεδιασμού 
και Προστασίας (ΟΑΣΠ). 4 


Έγκριση υπερωριακής απασχόλησης προσωπικού 
του Υπουργείου Υγείας και Κοιν/κής Αλληλεγγύης. 5 
Τροποποίηση και συμπλήρωση της υπουργικής από¬ 
φασης 58930/480/99 «Άδειες οδήγησης αυτοκινή¬ 
των, μοτοσικλετών και τετρακύκλων». 6 

Σύσταση - Συγκρότηση Ειδικής Επιτροπής Διενέργει¬ 
ας του Διαγωνισμού για την ανάθεση Υπηρεσιών 
Τεχνικής και Επιστημονικής Υποστήριξης για το έρ¬ 
γο «Κρατική Ταινιοθήκη: Ψηφιοποίηση και διάθεση 


Οπτικοακουστικού Υλικού». 7 

Τροποποίηση και συμπλήρωση του Οργανισμού Εσω¬ 
τερικών Υπηρεσιών του Δήμου Δύμης Ν. Αχαιός... 8 

Σύσταση Διαδημοτικής Επιχείρησης με την επωνυμία: 
«ΘΥΑΜΙΣ ΕΨΙΛΟΝ (ΘΈ.)» των Δήμων, Άνω Κάλα¬ 
μό, Ευρυμενών, Ζίτσας και Καλπακίου του Νομού 

Ιωαννίνων. 9 

Καθιέρωση Υπερωριακής Εργασίας σε έναν υπάλληλο 


της Κοινότητας Κομμένου, Ν. Άρτας, έτους 2005 . 10 


ΑΠΟΦΑΣΕΙ Σ 

Αριθ. ΔΙΑΔΠ/Γ2γ/13557 (1) 

Καθορισμός ωραρίου των υπαλλήλων της κεντρικής υπη¬ 
ρεσίας του Εθνικού Κέντρου Δημόσιας Διοίκησης και 
Αυτοδιοίκησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Του άρθρου 1 παρ. 6του ν. 1157/1981 «Περί κυρώσε- 


ως της από 29.12.1980 Πράξεως Νομοθετικού Περιεχο¬ 
μένου του Προέδρου της Δημοκρατίας «Περί καθιερώσε- 
ως πενθημέρου εβδομάδος εργασίας των δημοσίων εν 
γένει υπηρεσιών και ρυθμίσεως συναφών θεμάτων και 
τροποποιήσεως διατάξεων ταύτης (ΦΕΚ 126/Α')». 

2. Τις διατάξεις του άρθρου 23 του ν. 1735/1987 (ΦΕΚ 
195) «Προσλήψεις στο Δημόσιο Τομέα, Κοινωνικός Έλεγ¬ 
χος στη Δημόσια Διοίκηση, Πολιτικά δικαιώματα και άλ¬ 
λες διατάξεις». 

3. Την υπ’ αριθμ. ΔΙΔΚ/Φ. 1/2/6139 (ΦΕΚ527/Β/ 24.3.2004) 
απόφαση Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης. 

4. Το υπ’ αριθμ. 8138/9.6.2005 έγγραφο του Εθνικού Κέ¬ 
ντρου Δημόσιας Διοίκησης και Αυτοδιοίκησης στο οποίο 
αναφέρονται οι λόγοι για τους οποίους ζητά διαφοροποί¬ 
ηση του ωραρίου εργασίας. 

5. Το υπ’ αριθμ. 9110/30/6/2005 έγγραφο του Εθνικού 
Κέντρου Δημόσιας Διοίκησης και Αυτοδιοίκησης με το 
οποίο καθορίζονται οι προτεινόμενες ώρες εργασίας του 
προσωπικού (Επιστημονικό Προσωπικό, προσωπικό Κα¬ 
θαριότητας και Φυλάκων - Νυκτοφυλάκων Υπεύθυνων 
Σπουδών και Έρευνας και Λοιπού Διοικητικού Προσωπι¬ 
κού). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Τον καθορισμό ωραρίου εργασίας για το προσωπικό 
της κεντρικής υπηρεσίας του Εθνικού Κέντρου Δημόσιας 
Διοίκησης και Αυτοδιοίκησης ως εξής: 

Προσωπικό Καθαριότητας και Φυλάκων - Νυκτοφυλά¬ 
κων: 

Καθ'όλη τη διάρκεια του έτους: 

α. (πρωινή βάρδια) ώρα προσέλευσης 7.00π.μ. - 7.30 
π.μ. και αποχώρησης 14.30-15.00 μ.μ., 

β. (απογευματινή βάρδια) 14.00-21.30 μ.μ. 

Επιστημονικό Προσωπικό (Υπεύθυνοι Σπουδών και 
Έρευνας): 

Καθ'όλητη διάρκειατου έτους: ώραπροσέλευσης9:00- 
9:30 π.μ. και αποχώρησης 16:30 - 17:00 μ.μ. 

Λοιπό Διοικητικό Προσωπικό: 

Καθ'όλητη διάρκειατου έτους: ώρα προσέλευσης 8:00- 
8:30 π.μ. και αποχώρησης 15:30 - 16:00 μ.μ. 

2. Η παρούσα απόφαση ισχύει για ένα (1) έτος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. 4077 (2) 

Έγκριση αιτήματος για υπερωριακή εργασία υπαλλήλων 
της Γενικής Γραμματείας Απόδημου Ελληνισμού. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

Το ν. 1558/1985 «Κυβέρνηση και Κυβερνητικά Όργανα», 
όπως συμπληρώθηκε με το άρθρο 27 του ν. 2081/1992. 

Το π.δ. 368/1989 «Οργανισμός Υπουργείου Εργασίας» 
όπως τροποποιήθηκα και συμπληρώθηκε μεταγενέστερα 
με το π.δ. 436/1991. 

Το π.δ. 95/1993 «Καθορισμός αρμοδιοτήτων που διατη¬ 
ρούνται από τον Υπουργό Εργασίας. 

Τοπ.δ. 372/1995 «Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρό- 
νοιας και Κοινωνικών Ασφαλίσεων στο Υπουργείο Εργα¬ 
σίας. 

Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από το 
ν.δ. 264/1973. 

Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως- των περί δώρου εργασίας 
διατάξεων». 

Τις διατάξεις του β.δ/τος της 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
τωνΟ.Τ.Α. και των λοιπών Ν.Π.Δ.Δ.». 

Την υπ’ αριθμ. 2/80345/0004/8.11.1999 κοινή υπουργι¬ 
κή απόφαση «Μεταβίβαση εξουσίας υπογραφής σύμφω¬ 
να με το άρθρο 7 παρ. Ιτουν. 1943/1991». 

Το άρθρο 16 του ν. 3205/2003. 

Την υπ’ αριθμ. 2/7093/0022/5.2.2004 κοινή υπουργική 
απόφαση. 

Την υπ’ αριθμ. 4845/23.12.2004 απόφασητου Υπουρ¬ 
γού Εργασίας και Κοιν. Ασφαλίσεων «Καθορισμός ανωτά- 
των ορίων υπερωριακής απασχόλησης των εργαζομένων 
στις βιομηχανικές, βιοτεχνικές επιχειρήσεις, εκμεταλλεύ¬ 
σεις και εργασίες Α' ημερολογιακού εξαμήνου 2005». 

Την υπ’ αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμο¬ 
γή της στις διατάξεις του ν. 2470/1997 (ΦΕΚ 109/Α/ 
30.5.1997). 

Το υπ’ αριθμ. 3859/20.5.2005 έγγραφο της Γ.Γ. Απόδη¬ 
μου Ελληνισμού. 

Την από 30.6.2005 γνώμη του Ανωτάτου Συμβουλίου 
Εργασίας (ΑΣΕ). 

Το γεγονός ότι η δαπάνη μισθοδοσίας έχει προβλεφθεί 
να καλυφθεί από τον προϋπολογισμό της Γ.Γ., ποσό 
10.000 ευρώ, ΚΑΕ0511, αποφασίζουμε: 


Εγκρίνουμε την υπερωριακή εργασία: 

Για 1 Ειδικό Σύμβουλο του Υφυπουργού Εξωτερικών, 
που εργάζεται ως μετακλητός υπάλληλος ιδιωτικού δι¬ 
καίου ορισμένου χρόνου, μέχρι 80 ώρες το μήνα, πλέον 
των νομίμων ορίων υπερωριακής εργασίας. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι 31.08.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Με εντολή Υπουργού 
Ο Γ ενικός Γ ραμματέας Απασχόλησης 
και Κοινωνικής Προστασίας 

ΔΗΜΗΤΡΙΟΣ ΚΟΝΤΟΣ 

-♦- 

Αριθ. 4003 (3) 

Έγκριση υπερωριακής απασχόλησης υπαλλήλων του 
Εθνικού Κέντρου Έρευνας Φυσικών Επιστημών «ΔΗ¬ 
ΜΟΚΡΙΤΟΣ». 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του ν. 2081/ 
1992. 

2. Το π.δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το π.δ. 436/1991. 

3. Τοπ.δ. 95/1993, «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το π.δ. 372/1995, «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18του π.δ/τος της 8.4.1932, 
περί κωδικοποιήσεως των διατάξεων των Νόμων, «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του π.δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. οικ. 2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 4845/23.12.2004 απόφαση του 
Υπουργού Απασχόλησης και Κοιν. Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή- 

σεις, εκμεταλλεύσεις και εργασίες Α'ημερολογιακού εξα¬ 
μήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. 110/481/5.44/30.5.2005 έγγραφο του 
Εθνικού Κέντρου Έρευνας Φυσικών Επιστημών «ΔΗΜΟ¬ 
ΚΡΙΤΟΣ» και το υπ’αριθμ. 7307(ΦΟΡ) 585/13.6.2005 έγ¬ 
γραφο του Υπουργείου Ανάπτυξης. 

16. Την από 30.6.2005 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του Εθνικού Κέντρου Έρευνας Φυ¬ 
σικών Επιστημών «ΔΗΜΟΚΡΙΤΟΣ», ποσό 18.000 ευρώ, 
ΚΑΕ 261, αποφασίζουμε: 

1. Εγκρίνουμε την υπερωριακή εργασία: 

Για 3 τεχνικούς ιδιωτικού δικαίου αορίστου χρόνου του 
Εθνικού Κέντρου Έρευνας Φυσικών Επιστημών «ΔΗΜΟ¬ 
ΚΡΙΤΟΣ», μέχρι 50 ώρες το μήνα ο καθένας, πλέοντων νο¬ 
μίμων ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδατης Κυβερνήσεως και 
από 1.7.2005 μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Με εντολή Υπουργού 
Ο Γενικός Γραμματέας Απασχόλησης 
και Κοινωνικής Προστασίας 

ΔΗΜΗΤΡΙΟΣ ΚΟΝΤΟΣ 

-♦- 

Αριθ. 3738 (4) 

Έγκριση υπερωριακής εργασίας για έναν (1) υπάλληλο 
του Οργανισμού Αντισεισμικού Σχεδιασμού και Προ¬ 
στασίας (ΟΑΣΠ). 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του ν. 
2081/1992. 

2. Το π.δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το π.δ. 436/1991. 

3. Το π.δ. 95/1993, «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το π.δ. 372/1995, «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18του π.δ/τοςτης 8.4.1932, 
περί κωδικοποιήσεως των διατάξεων των Νόμων, «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του π.δ/τοςτης 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 


8. Τις διατάξεις του β.δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του π.δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου,τωνΟ.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. Ιτουν. 1943/1991». 

11. Το άρθρο 16τουν. 3205/2003. 

12. Την υπ’ αριθμ. οίκ. 2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 3836/17.6.2004 απόφαση του Υπουρ¬ 
γού Απασχόλησης και Κοιν. Προστασίας (ΦΕΚ.958/Β/ 
25.6.2004) «Καθορισμός ανωτάτων ορίων υπερωριακής 
απασχόλησης των εργαζομένων στις βιομηχανικές, βιο¬ 
τεχνικές επιχειρήσεις, εκμεταλλεύσεις και εργασίες Β' 
ημερολογιακού εξαμήνου 2004». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. 36/11.1.2005 έγγραφο του ΟΑΣΠ και 
το υπ’ αριθμ. Δ16γ13/2/160/Γ/20.4.2005 έγγραφο του 
Υ.ΠΕ.ΧΩ.Δ.Ε. 

16. Την από 30.6.2005 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι η υπάρχει εγγεγραμμένη πίστωση 
στον προϋπολογισμό του ΟΑΣΠ, ποσό 75.000 ευρώ, ΚΑΕ 
0261, αποφασίζουμε: 

1. Εγκρίνουμε την υπερωριακή εργασία: 

Για 1 υπάλληλο (ΥΕ Φύλακα) ιδιωτικού δικαίου αορί¬ 
στου χρόνου, του ΟΑΣΠ, μέχρι 22 ώρες το μήνα, πλέον 
των νομίμων ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευση της στην Εφημερίδατης Κυβερνήσεως και 
μέχρι 30.06.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Με εντολή Υπουργού 
Ο Γ ενικός Γ ραμματέας Απασχόλησης 
και Κοινωνικής Προστασίας 

ΔΗΜΗΤΡΙΟΣ ΚΟΝΤΟΣ 

-♦- 

Αριθ. 4046 (5) 

Έγκριση υπερωριακής απασχόλησης προσωπικού του 
Υπουργείου Υγείας και Κοιν/κής Αλληλεγγύης. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του ν. 
2081/1992. 

2. Το π.δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το π.δ. 436/1991. 

3. Το π.δ. 95/1993, «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Τοπ.δ. 372/1995, «Μεταφοράτης Γ ενικής Γ ραμματείας 
Κοινωνικών Ασφαλίσεων από το Υπουργείο Υγείας-Πρόνοι- 
ας και Κοινωνικών Ασφαλίσεων στο Υπουργείο Εργασίας». 

5. Τις διατάξεις του ν.δ/τος 515/1970 «περί χρονικών 

ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξειςτου άρθρου Ιδτουπ.δ/τοςτης 8.4.1932, 
περί κωδικοποιήσεως των διατάξεων των Νόμων, «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του π.δ/τοςτης 27.6.1932 «περίκωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξειςτου β.δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του π.δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.ΤΑ και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. οίκ. 2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 4845/23.12.2004 απόφαση του 
Υπουργού Απασχόλησης και Κοιν. Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες Α'ημερολογιακού εξα¬ 
μήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το υπ’ αριθμ.ΔΥ1α/Γ.Π.οίκ.64282/16.6.2005έγγρα¬ 
φο του Υπουργείου Υγείας και Κοιν/κής Αλληλεγγύης. 

16. Την από 30.6.2005 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του Υπουργείου, ποσό 1.600.000 
ευρώ, ΚΑΕ 0511,0512, Φ.210, αποφασίζουμε: 

1. Εγκρίνουμε την υπερωριακή εργασία: 

Για 2 εργάτες, μέχρι 16 ώρες το μήνα ο καθένας, πλέον 
των νομίμων ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευση της στην Εφημερίδατης Κυβερνήσεως και 
από 1.7.2005 μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Με εντολή Υπουργού 
Ο Γενικός Γραμματέας Απασχόλησης 
και Κοινωνικής Προστασίας 

ΔΗΜΗΤΡΙΟΣ ΚΟΝΤΟΣ 

-♦- 

Αριθ.οικ. 41002/4504 (6) 

Τροποποίηση και συμπλήρωση της υπουργικής απόφα¬ 
σης 58930/480/99 «Άδειες οδήγησης αυτοκινήτων, 
μοτοσικλετών καιτετρακύκλων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη 

1. Τις διατάξεις: 

α) της παρ. 17 του άρθρου ΙΟτουν. 2898/2001 (Α'71) 


β) του π.δ. 19/1995 (ΑΊ5) «προσαρμογή της νομοθε¬ 
σίας προς την οδηγία 91/439/ΕΟΚ του Συμβουλίου της 
29.7.1991 

γ) του άρθρου 29 ατού ν.1558/1985 (ΑΊ37) «Κυβέρνη¬ 
ση και Κυβερνητικά Όργανα», όπως αυτό προστέθηκε με 
το άρθρο 27του ν. 2081/92 (ΑΊ54) 

δ) της παρ. 5 του άρθρου 16 του ν. 2465/1997 (Α' 28) 
«Θέματα αρμοδιότητας του Υπουργείου Μεταφορών και 
Επικοινωνιών 

ε) του εδαφίου 2 της παρ. 4 του άρθρου 16 του ν. 
2592/1998 (Α'57). 

2. Την υπ’ αριθμ. 58930/480/99 (Β'256) απόφαση του 
Υπουργού Μεταφορών και Επικοινωνιών «Άδειες οδήγη¬ 
σης αυτοκινήτων, μοτοσικλετών και τετρακύκλων» όπως 
τροποποιήθηκε και ισχύει. 

3. Τη υπ’ αριθμ. 18674/4176 (ΦΕΚ 535/29.3.2004) από¬ 
φαση του Υπουργού Μεταφορών και Επικοινωνιών «Ανά¬ 
θεση αρμοδιοτήτων του Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινω¬ 
νιών». 

4. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Τροποποιούμε την απόφασή μας 58930/480/99 
(Β'256) «Άδειες οδήγησης αυτοκινήτων, μοτοσικλετών 
και τετρακύκλων» ως εξής: 

α) Η παρ. 7 του άρθρου 19 αντικαθίσταται ως εξής: «Οι 
απορριπτόμενοι στην θεωρητική (γραπτή) εξέταση δεν 
έχουν δικαίωμα επανεξέτασης, για το ίδιο ερωτηματολό¬ 
γιο, σε χρόνο προγενέστερο της έβδομης (7) ημέρας από 
την ημέρα απόρριψής τους». 

β) Η παρ.4 του άρθρου 20 αντικαθίσταται ως εξής: «Οι 
θεωρητικές εξετάσεις διενεργούνται μόνο στις γλώσσες 
που υπάρχουν ερωτηματολόγια ή δυνατότητα μηχανο¬ 
γραφικής θεωρητικής (γραπτής) εξέτασης στην αντίστοι¬ 
χη ξένη γλώσσα. Υποψήφιοι που προέρχονται από ξένες 
χώρες και ομιλούν γλώσσα η οποία δεν συμπεριλαμβάνε- 
ται στις υπάρχουσες ξένες γλώσσες δε δύνανται πλέον να 
εξετάζονται μέσω διερμηνέα. Δύνανται όμως να εξετάζο¬ 
νται με τη διαδικασία των αγραμμάτων στα Ελληνικά μέ¬ 
χρι την εφαρμογή του Μηχανογραφικού Συστήματος και 
με εκφώνηση ερωτηματολογίων μετά την εφαρμογή αυ¬ 
τού». 

γ) Το πρώτο εδάφιο της παρ. 2 του άρθρου 22 αντικαθί¬ 
σταται ως εξής: «Οι απορριπτόμενοι κατά την πρακτική 
εξέταση δεν έχουν δικαίωμα επανεξέτασης σε χρόνο 
προγενέστερο της έβδομης (7) ημέρας από την ημέρα 
απόρριψής τους». 

δ) Το τρίτο εδάφιο της παρ.2 του άρθρου 22 αντικαθί¬ 
σταται ως εξής: «Οι απορριπτόμενοι, κατά τη δευτερο¬ 
βάθμια εξέταση, δεν έχουν δικαίωμα νέας εξέτασης από 
πρωτοβάθμια επιτροπή σε χρόνο προγενέστερο της δε- 
κάτης τετάρτης (14) ημέρας από την ημέρα απόρριψής 
τους». 

ε) Η παρ.3 του άρθρου 22 αντικαθίσταται ως εξής: «Οι 
μη εμφανιζόμενοι, για οποιονδήποτε λόγο, την προγραμ¬ 
ματισμένη ημέρα και ώρα για την πρακτική εξέτασή τους, 
δεν έχουν δικαίωμα επανεξέτασης, σε χρόνο προγενέ¬ 
στερο της εξηκοστής (60) ημέρας από την ημέρα που δεν 
προσήλθαν στην πρωτοβάθμιο ή στη δευτεροβάθμιο εξέ¬ 
ταση». 

στ) Η παρ. 1 του άρθρου 29 αντικαθίσταται ως εξής: «Ο 
προγραμματισμός της πρωτοβάθμιας πρακτικής εξέτα¬ 
σης γίνεται από το αρμόδιο τμήμα ή γραφείο της Υπηρε¬ 
σίας Μεταφορών και Επικοινωνιών της οικείας Νομαρχια¬ 
κής Αυτοδιοίκησης, αφού προσκομισθεί εκεί το Δελτίο 

Εκπαίδευσης Εξέτασης (Δ.Ε.Ε.) του υποψηφίου, από τον 
ίδιο ή από οποιοδήποτε άλλο πρόσωπο σύμφωνα με τα 
οριζόμενα στην παράγραφο 2β του άρθρου 2 της παρού¬ 
σας απόφασης. Ο προγραμματισμός της πρακτικής εξέ¬ 
τασης γίνεται μόνον εφόσον ο υποψήφιος έχει επιτύχει 
στη θεωρητική (γραπτή) εξέταση. Ο προγραμματισμός 
της πρακτικής εξέτασης, δεν μπορεί να γίνει σε ημερομη¬ 
νία που υπερβαίνει τις δεκαπέντε (15) ημέρες από την 
ημερομηνία που προσκομίζεται το Δ.Ε.Ε., στο οποίο ανα¬ 
γράφεται η επιτυχία στις θεωρητικές εξετάσεις». 

ζ) Στο άρθρο 31 προστίθεται εδάφιο ως εξής: «Για τις 
κατηγορίες Γ,Δ, Γ +Ε,Δ-Ι-Ε ο αριθμός των υποψηφίων για 
κάθε πρωτοβάθμια επιτροπή πρακτικής εξέτασης, δε δύ- 
ναται να υπερβαίνει τους τέσσερις (4), στη δε δευτερο¬ 
βάθμια επιτροπή ο αντίστοιχος αριθμός δε δύναται να 
υπερβαίνει τους δύο (2). 

2. Τα δικαιολογητικά τα οποία οφείλουν να ελέγχονται 
κατά τις εξετάσεις (θεωρητικές και πρακτικές) είναι: α) 
υπεύθυνη δήλωση εκπαιδευτή, την οποία συνυπογράφει 
και ο υποψήφιος, περί πραγματοποιήσεως των υποχρεω¬ 
τικών μαθημάτων που προβλέπονται από την παρούσα 
απόφαση β) η άδεια ασκήσεως επαγγέλματος του εκπαι¬ 
δευτή γ) ύπαρξη δελτίου ισχύοντος τεχνικού ελέγχου 
(ΚΤΕΟ) του οχήματος. 

3.0ιπαρ.4και5τουάρθρου 15,ήπαρ.2του άρθρου 16, 
η παρ. 2 του άρθρου 17 και η παρ. 3 του άρθρου 29, της 
ανωτέρω απόφασης καταργούνται. 

4. Οποιαδήποτε διάταξη αντίθετη μετιςπαραπάνω ρυθ¬ 
μίσεις από θέσεως σε εφαρμογή της παρούσης παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 6 Ιουλίου 2005 

Ο ΥΠΟΥΡΓΟΣ 

ΜΙΧ. ΛΙΑΠΗΣ 
-♦- 

Αριθ. 14053/2 (7) 

Σύσταση - Συγκρότηση Ειδικής Επιτροπής Διενέργειας 
του Διαγωνισμού για την ανάθεση Υπηρεσιών Τεχνι¬ 
κής και Επιστημονικής Υποστήριξης για το έργο «Κρα¬ 
τική Ταινιοθήκη: Ψηφιοποίηση και διάθεση Οπτικοα- 
κουστικού Υλικού». 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης, όπως έχει τρο¬ 
ποποιηθεί και ισχύει. 

2. Τις διατάξεις του π.δ. 181/1994 (ΦΕΚ 116/Α/7.7.1994) 
«Συγκρότηση της Γ ενικής Γ ραμματείας Τ ύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

3. Τις διατάξεις του άρθρου 2 του ν. 3242/2004 (ΦΕΚ 
102/Α/24.5.2004) «Ρυθμίσεις για την οργάνωση και λει¬ 
τουργία της Κυβέρνησης, τη διοικητική διαδικασία και 
τους ΟΤΑ». 

4. Τις διατάξεις του άρθρου 25 παρ.2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των 
Γ ραφείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον ευ¬ 
ρύτερο τομέα των μέσων ενημέρωσης». 

5. Την υπ’ αριθμ. 12984/Η/24.6.2005 απόφαση προκή¬ 
ρυξης Δημοσίου Διαγωνισμού για την ανάθεση υπηρε¬ 


σιών Τεχνικής και Επιστημονικής Υποστήριξης για το έρ¬ 
γο «Κρατική Ταινιοθήκη [ψηφιοποίηση και διάθεση Οπτι- 
κοακουστικού υλικού». 

6. Το υπ’ αριθμ. 2414/6.7.2005 Υπηρεσιακό Σημείωμα 
της Γ ενικής Γ ραμματέως Επικοινωνίας. 

7. Την υπ’ αριθμ. Υ94/26.5.2004 απόφαση του Πρωθυ¬ 
πουργού και του Υπουργού Επικράτειας «Διορισμός Γ ενι¬ 
κού Γραμματέα Επικοινωνίας και Γενικού Γραμματέα 
Ενημέρωσης» (ΦΕΚ 153/Γ/2004), αποφασίζουμε: 

Συστήνουμε - συγκροτούμε Ειδική Επιτροπή Διενέργει¬ 
ας του Διαγωνισμού για την ανάθεση υπηρεσιών Τεχνικής 
και Επιστημονικής Υποστήριξης για το έργο «Κρατική Ται¬ 
νιοθήκη: Ψηφιοποίηση και διάθεση Οπτικοακουστικού 
Υλικού», αποτελούμενη από τους: 

1. Πολυξένη Μαστροπέρρου, μόνιμη υπάλληλο με βαθ¬ 
μό Ακολούθου Επικοινωνίας Α' του Κλάδου Συμβούλων 
και Ακολούθων Επικοινωνίας, Προϊσταμένη του Τμήμα¬ 
τος Διοργάνωσης Εκδηλώσεων και Συνεδριακών Κέ¬ 
ντρων της Διεύθυνσης Δημοσίων Σχέσεων, ως Πρόεδρο. 

2. Βασίλη Βασσάλο, Επίκουρο Καθηγητή Πληροφορι¬ 
κής Οικονομικού Πανεπιστημίου, ως μέλος. 

3. Αλέξανδρο Μπούζη, μόνιμο υπάλληλο με βαθμό Ακο¬ 
λούθου Επικοινωνίας Β'του ΚΛάδου Συμβούλων και Ακο¬ 
λούθων Επικοινωνίας, ως μέλος. 

4. Μικέ Νίτη, μόνιμο υπάλληλο με βαθμό Ατού Κλάδου 
ΠΕΙ Διοικητικός, ως μέλος. 

5. Φλωρεντία Κιορτσή, μόνιμη υπάλληλο με βαθμό Ακο¬ 
λούθου Επικοινωνίας Β'του ΚΛάδου Συμβούλων και Ακο¬ 
λούθων Επικοινωνίας, ως μέλος και γραμματέα της Επι¬ 
τροπής, με αναπληρώτριατην Σταυρούλα Καμπερέα, μό¬ 
νιμη υπάλληλο με βαθμό Ακολούθου Επικοινωνίας Β'του 
Κλάδου Συμβούλων και Ακολούθων Επικοινωνίας. 

Η Επιτροπή θα έχει ως έργο την αποσφράγιση και αξιο¬ 
λόγηση των προσφορών, την εισήγηση κατακύρωσης κα¬ 
θώς και κάθε άλλη συναφή με την καλή εκτέλεση του δια¬ 
γωνισμού ενέργεια. 

Η σύνθεση της Επιτροπής δύναται να διευρυνθεί εάν 
κριθεί απαραίτητο από τις ανάγκες αξιολόγησης του έρ¬ 
γου. 

Η Επιτροπή για τις εκτός ωραρίου συνεδριάσεις της θα 
αμείβεται. Ο καθορισμός της αποζημίωσης θα γίνεται κα¬ 
τά συνεδρίαση, σύμφωνα με τις διατάξεις του άρθρου 17 
παρ. 2περ.β'του ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2005 

Η Γ ενική Γ ραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ- ΧΕΙΜΩΝΑ 

-♦- 

Αριθμ. 10416 (8) 

Τροποποίηση και συμπλήρωση του Οργανισμού Εσωτε 
ρικών Υπηρεσιών του Δήμου Δύμης Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 21 του ν. 2190/1994, 8 παρ. 5 
του ν. 2307/1995, 18 παρ. 12 του ν. 2503/1997, 18 του ν. 
2539/1997, 13 παρ. 1 του ν. 2672/1998 και των Π. Δ/των 
22/1990 και 50/2001, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α' βαθμού». 

2. Την υπ’ αριθμ. 36/1999 απόφαση του Δημοτικού Συμ¬ 
βουλίου του Δήμου Δύμης «περί ψήφισης του Ο.Ε.Υ. του 
Δήμου» που εγκρίθηκε με την υπ’ αριθμ. 4644/2.4.1999 

απόφασή μας και δημοσιεύθηκε στο ΦΕΚ 546/τ.Β'/ 
4.5.1999, καθώς και τις υπ’ αριθμ. 13448/13.8.2001 
(ΦΕΚ1182/τ.Β'/11.9.2001) και 16649/17.10.2003 (ΦΕΚ 
1738/τ. Β /26.11.2003) αποφάσεις μας «περί τροποποίη¬ 
σης και συμπλήρωσης του Ο.Ε.Υ. του δήμου Δύμης». 

3. Την υπ’ αριθμ. 20/28.2.2005 νεώτερη απόφαση του 
Δημοτικού Συμβουλίου Δήμου Δύμης Ν. Αχαΐας «περί 
τροποποίησης και συμπλήρωσης του υφισταμένου Ορ¬ 
γανισμού Εσωτερικών Υπηρεσιών του Δήμου» και την υπ’ 
αριθμ. 9/θέμα 3ο/17.5.2005 γνωμοδότηση του Υπηρεσια¬ 
κού Συμβουλίου Ο.Τ.Α. Ν. Αχαΐας, με την οποία γνωμοδο- 
τεί υπέρ της τροποποίησης και συμπλήρωσης του Οργα¬ 
νισμού Εσωτερικών Υπηρεσιών του Δήμου Δύμης. 

4. Τις διατάξεις του άρθρου 27 του ν. 2081/1991 με το 
οποίο προστέθηκε νέο άρθρο 29Α στο ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

5. Την υπ’ αριθμ. 241/18.8.1998 (ΦΕΚ939/τ.Β'/1.9.1998) 
εξουσιοδοτική απόφαση του Γενικού Γραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γενικό Διευθυντή Περιφέρειας, καθώς και το δικαίω¬ 
μα να υπογράφουν «Με εντολή Γ.Γ. Περιφέρειας», απο¬ 
φασίζουμε: 

Εγκρίνουμε την υπ’ αριθμ. 20/2005 απόφαση του Δημο¬ 
τικού Συμβουλίου Δήμου Δύμης «περί τροποποίησης και 
συμπλήρωσης του Οργανισμού Εσωτερικής Υπηρεσίας 
του Δήμου» και με την πρόβλεψη, όπως παρακάτω: 

Α. Την σύσταση νέων θέσεων τακτικού προσωπικού: 

1. Μιας (1) θέσεως κατηγορίας και κλάδου ΠΕ Γεωλό¬ 
γου (σύνολο θέσεων στον Οργανισμό Εσωτερικών Υπη¬ 
ρεσιών μία). 

2. Μιας (1) θέσεως κατηγορίας και κλάδου ΤΕ ^Τεχνο¬ 
λόγου Γεωπονίας (σύνολο θέσεων στον Οργανισμό Εσω¬ 
τερικών Υπηρεσιών μία). 

3. Μιας (1) θέσεως κατηγορίας και κλάδου ΔΕ23 Ειδι¬ 
κού Προσωπικού για την Δημοτική Αστυνομία (σύνολο θέ¬ 
σεων στον Οργανισμό Εσωτερικών Υπηρεσιών τρεις). 

4. Μιας (1) θέσεως κατηγορίας και κλάδου ΔΕ29 οδη¬ 
γών αυτοκινήτων (σύνολο θέσεων στον Οργανισμό Εσω¬ 
τερικών Υπηρεσιών τέσσερες). 

5. Μιας (1) θέσεως κατηγορίας και κλάδου ΥΕ16 εργα¬ 
τών καθαριότητας (σύνολο θέσεων στον Οργανισμό Εσω¬ 
τερικών Υπηρεσιών εννιά). 

6. Μιας (1) θέσεως κατηγορίας και κλάδου ΥΕ16 εργα¬ 
τών ύδρευσης.αποχέτευσης (σύνολο θέσεων στον Οργα¬ 
νισμό Εσωτερικών Υπηρεσιών επτά). 

Β. Την σύσταση δυο (2) θέσεων ιδιωτικού δικαίου αορί¬ 
στου χρόνου Ειδικών Συνεργατών ή Ειδικών Συμβούλων 
ή Επιστημονικών Συνεργατών, σύμφωνα με τις διατάξεις 
του άρθρου 67 παρ. 4 του ν. 1416/1984, όπως τροποποι¬ 
ήθηκε και συμπληρώθηκε με τις όμοιες του άρθρου 57 
παρ. 10 του ν. 2218/1994 σε συνδυασμό με τις όμοιες του 
άρθρου 21 παρ. 1 εδ. α & ετου ν. 3274/2004. (σύνολο θέ¬ 
σεων στον Οργανισμό Εσωτερικών Υπηρεσιών τρεις). 

Γ. Την σύσταση μιας (1) θέσεως δικηγόρου με μηνιαία 
αντιμισθία, σύμφωνα με τις διατάξεις του άρθρου 21 του 
ν. 3274/2004. 

Κατά τα λοιπά ισχύουν ως έχουν οι υπ’ αριθμ. 
4644/2.4.1999, 13448/13.8.2001 και 16649/17.10.2003 
αποφάσεις μας. 

Με την απόφαση αυτή προκαλείται δαπάνη μόνο σε βά¬ 
ρος του προϋπολογισμού του Δήμου Δύμης, το ύψος της 
οποίας ανέρχεται στο ποσό των 170.168,00 € για το έτος 
2005 και είναι εγγεγραμμένη αντίστοιχα στους ΚΑΕ 10- 
6011,20-6011,25-6011,00-6031.001 και 00-6031.003 του 
προϋπολογισμού του Δήμου Δύμης οικ. έτους 2005. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Ιουνίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗ ΓΙΑΝΝΗΣ 

-♦- 

Αριθμ. 12239 (9) 

Σύσταση Διαδημοτικής Επιχείρησης με την επωνυμία: 

«ΘΥΑΜΙΣ ΕΨΙΛΟΝ (Θ.Ε.)» των Δήμων, Άνω Καλαμά, 

Ευρυμενών, Ζίτσας και Καλπακίου του Νομού Ιωαννί- 

νων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277, 285 και 287 του 
π.δ/τος 410/1995 (Δημοτικός και Κοινοτικός Κώδικας). 

2. Την υπ’ αριθμ. 25027/9.1.1984 απόφαση του Υπουρ¬ 
γού Εσωτερικών που δημοσιεύθηκε στο ΦΕΚ 244/τ.Β'/ 
19.4.1984. 

3. Τις υπ’ αριθμ. 59/2005, 57/2005, 66/2005 και 46/2005 
αποφάσεις των Δημοτικών Συμβουλίων Άνω Καλαμά, Ευ¬ 
ρυμενών, Ζίτσας και Καλπακίου, Νομού Ιωαννίνων, αντί¬ 
στοιχα. 

4. Την Οικονομοτεχνική μελέτη έτους 2005, αποφασί¬ 
ζουμε: 

1) Συστήνουμε διαδημοτική επιχείρηση με την επωνυ¬ 
μία: «Θύαμις Έψιλον (Θ.Ε.)» ως Νομικό Πρόσωπο Ιδιωτι¬ 
κού δικαίου το οποίο διέπεται από τις διατάξεις των άρ¬ 
θρων 277 έως 285, 287 291 & 304 του π.δ/τος 410/1995, 
(Δημοτικός και Κοινοτικός Κώδικας). 

2) Σκοπός της Επιχείρησης είναι: 

• Η υποβολή πολιτιστικών - τουριστικών προτάσεων - 
Τεχνικών Δελτίων - μελετών (ΟΠΑΑΧ - ΙΕΑϋΕΒ ΡΙ_ΙΙ3 
κ.λπ.) για την υλοποίηση έργων σχετικών με την πολιτιστι¬ 
κή και τουριστική ανάδειξη - ανάπτυξη της περιοχής των 
τεσσάρων Δήμων. 

• Η εκπόνηση αναπτυξιακών και οποιασδήποτε άλλης 
μορφής και αντικειμένου μελετών, καθώς και η διεξαγωγή 
ερευνών. Οι προαναφερθείσες μελέτες και έρευνες θα εκ¬ 
πονούνται, στο βαθμό που είναι δυνατό, από τις Υπηρεσίες 
της επιχείρησης ή από εξειδικευμένους μελετητές με τους 
οποίους θα συμβάλλεται, κατά περίπτωση, η επιχείρηση. 

• Η εκπόνηση των ανωτέρω μελετών και ερευνών θα 
πραγματοποιείται αμιγώς ή κατ’ ανάθεση από τους τέσ¬ 
σερις Δήμους, εντός των ορίων της ισχύουσας Νομοθε¬ 
σίας. 

• Η ανάληψη και η εκτέλεση τεχνικών έργων, έργων 
βελτίωσης και συντήρησης καθώς και η εκπόνηση των 
αντίστοιχων μελετών υλοποίησής τους, αμιγώς ή κατ’ 
ανάθεση των τεσσάρων Δήμων, σύμφωνα με την ισχύου- 
σα Νομοθεσία για την εκτέλεση έργων των Ο.Τ.Α. 

• Η επιχείρηση μέχρι την επαρκή στελέχωσή της αλλά 
πιθανώς και κατόπιν αυτής, είναι δυνατό να επιλέξει ως 
Σύμβουλο έναν εξειδικευμένο επιστήμονα σε θέματα ανά¬ 
πτυξης και οργάνωσης. 

• Η απ’ ευθείας ανάθεση έργων και μελετών είναι δυ¬ 
νατή, αρκεί να μην αντίκειται στην Νομοθεσία που, κατά 
περίπτωση, ισχύει. 

• Η επιχείρηση έχει τη δυνατότητα συμμετοχής της 
στις δημοπρασίες των Δήμων και Δημοτικών Επιχειρήσε¬ 
ων της περιοχής προκειμένου για έργα και μελέτες με 
προϋπολογισμούς εκτός των ορίων της δυνατότητας 
ανάθεσης. 

• Η διοργάνωση επιμορφωτικών σεμιναρίων ή άλλης 
μορφής κατάρτισης ή εκπαίδευσης. Υποκείμενα της κα¬ 
τάρτισης θα είναι κυρίως νέοι και άνεργοι της περιοχής ή 
και επαγγελματίες, σε εξειδικευμένα θέματα της δραστη- 
ριότητάς τους και σε τομείς που έχουν ανάπτυξη στην πε¬ 
ριοχή (γεωργία, κτηνοτροφία, αγροτουρισμός κ.λπ.). 

• Η σύναψη προγραμματικών συμβάσεων, σύμφωνα με 
τους ισχύοντες Νόμους. 

• Η αξιοποίηση προγραμμάτων της Ευρωπαϊκής Ένω¬ 
σης αμιγώς ή σε συνεργασία με άλλους Οργανισμούς και 
φορείς του Δημοσίου, των Ο.Τ.Α., του Ιδιωτικού τομέα αλ¬ 
λά και του ίδιου του Δημοσίου. 

• Η συμμετοχή με άλλους φορείς σε έργα, ενέργειες, 
παρεμβάσεις και προγράμματα που αφορούν την ευρύ¬ 
τερη περιοχή, που διαθέτει κοινά χαρακτηριστικά με αυ¬ 
τά των τεσσάρων Δήμων, ακόμη και αν ανήκει σε άλλους 
Νομούς ή σε άλλες χώρες της Ε.Ε. 

• Η αξιοποίηση Εθνικών Νόμων Κινήτρων, ή Προγραμ¬ 
μάτων της Ε.Ε. για την υλοποίηση επενδύσεων κερδο¬ 
σκοπικού ή μη χαρακτήρα, αμιγώς ή σε συνεργασία με άλ¬ 
λους φορείς της Τ.Α. ή ιδιώτες. Οι υπ’ όψη επενδύσεις, κα¬ 
τά προτίμηση, θα αφορούν την αξιοποίηση τοπικών 
πρώτων υλών ή άλλων πόρων της περιοχής. 

• Η συνεχής και εμπεριστατωμένη πληροφόρηση και 
ενημέρωση των Δημοτών σε Ευρωπαϊκά Προγράμματα 
και Εθνικούς Νόμους Κινήτρων. Η παροχή συμβουλών σε 
επαγγελματικές ομάδες Δημοτών (π.χ. γεωργοί, κτηνο- 
τρόφοι κ.λπ.), σε θέματα οργάνωσης και ανάπτυξης των 
δραστηριοτήτων τους. 

• Η αξιοποίηση και εκμετάλλευση πλουτοπαραγωγικών 
πόρων της περιοχής. 

• Η προβολή της περιοχής και η προώθηση των παρα- 
γόμενων προϊόντων της, η οποία μπορεί να λάβει άτυπη ή 
και τυπική και οργανωμένη μορφή. 

• Η ανάδειξη, αξιοποίηση και προστασία της πολιτιστι¬ 
κής κληρονομιάς και των μνημείων της περιοχής. 

• Η διοργάνωση πολιτιστικών δραστηριοτήτων και η 
ανάληψη δράσεων και πρωτοβουλιών πολιτιστικού και 
κοινωνικού χαρακτήρα. 

• Η υλοποίηση ορισμένων πλευρών του τεχνικού προ¬ 
γράμματος των τεσσάρων Δήμων με αντικείμενα που 
προσιδιάζουν στις δραστηριότητές της (καθαριότητα, 
αξιοποίηση και εκμετάλλευση κοινόχρηστων χώρων, δια¬ 
χείριση απορριμμάτων κ.λπ.). 

• Η κοινωνική ανάπτυξη της περιοχής και η δημιουργία 
υποδομών που συμβάλλουν σε αυτή. 

• Η αγροτουριστική ανάπτυξη της περιοχής και η συμ¬ 
μετοχή αμιγώς ή με άλλους φορείς στην υλοποίηση των 
κατάλληλων επενδύσεων και παρεμβάσεων που τεκμη¬ 
ριωμένα εξασφαλίζουν την αξιοποίηση των σχετικών 
πλουτοπαραγωγικών πόρων και πόλων έλξης της περιο¬ 
χής (φυσικό περιβάλλον, μνημεία κ.λπ.). 

• Η με κάθε τρόπο συμβουλευτική ή συμμετοχική ενί¬ 
σχυση των δραστηριοτήτωνπου έχουν ανάπτυξη στην πε¬ 
ριοχή και η δημιουργία οργανώσεων, εμπορικών, επενδυ¬ 
τικών ή άλλων υποδομών που συμβάλλουν στην ανάπτυ¬ 
ξη της (γεωργία, κτηνοτροφία, κ.λπ.). 

• Η με κάθε τρόπο συνδρομή στους ανέργους της πε¬ 
ριοχής να ενσωματωθούν στην αγορά εργασίας και να 
εξασφαλίσουν απασχόληση. 

• Η παροχή κοινωνικής μέριμνας σε υπερήλικες (βοή¬ 
θεια στο σπίτι, Κέντρο Ημερήσιας Φροντίδας Ηλικιωμέ¬ 
νων, προληπτική ιατρική, φροντίδα κ.λπ.) και σε άτομα 
που χρειάζονται υποστήριξη (κοινωνικός αποκλεισμός 
κλπ) με ειδικές ανάγκες, για την αξιοπρεπή και αυτόνομη 
διαβίωσή τους. 


• Η λειτουργία Προγραμμάτων Κέντρων Δημιουργικής 
Απασχόλησης Παιδιών. 

• Η δημιουργία ή η εκμετάλλευση αναψυκτηρίων, χώ¬ 
ρων μαζικής εστίασης, επιμορφωτικών και συνεδριακών 
κέντρων, κατασκηνωτικών ή αθλητικών κέντρων, σκοπευ¬ 
τηρίων κ.λπ. 

• Η συμμετοχή σε εμπορικές - επαγγελματικές αγροτι¬ 
κές εκθέσεις. 

• Η δημιουργία θυγατρικών εταιριών οποιοσδήποτε νο¬ 
μικής μορφής με σκοπό να συσταθούν από αυτές Κέντρα 
Επαγγελματικής Κατάρτισης (ΚΕΚ) παντός είδους και 
σκοπού, όπως τα κέντρα αυτά θα προβλέπονται από τους 
Ελληνικούς Νόμους ή τις Κοινοτικές οδηγίες της Ευρω¬ 
παϊκής Ένωσης. 

• Η Κατάρτιση κτηματολογίου, χωροταξικών, δασικών 
περιβαλλοντικών και πολεοδομικών μελετών, πράξεων 
αναλογισμού και τακτοποιήσεως οικοπέδων που αδυνα¬ 
τεί να εκτελέσει ο Δήμος. 

• Η ορθολογική εκμετάλλευση και αξιοποίηση των Δη¬ 
μοτικών περιουσιών των τεσσάρων Δήμων. 

• Η διοργάνωση αθλητικών ή άλλου συναφούς χαρα¬ 
κτήρα δραστηριοτήτων. 

• Η αντιμετώπιση εκτάκτων αναγκών και καταστάσεων. 

• Η δημιουργία μιας βάσης δεδομένων, ενημερούμε- 
νης διαρκώς, με στοιχεία για τις δραστηριότητες της πε¬ 
ριοχής, τον αριθμό των επιχειρήσεων κ.λπ. 

• Η άσκηση οποιοσδήποτε άλλης δραστηριότητας, που 
δεν αντίκειται στα χρηστά ήθη και τον Νόμο, η οποία είναι 
δυνατό να συμβάλλει γενικότερα στην ανάπτυξη και προ¬ 
βολή της περιοχής αλλά και την υποβοήθηση των Δημο¬ 
τών των τεσσάρων Δήμων που απαρτίζουν την περιοχή 
«Θύαμις Έψιλον». 

• Η αξιοποίηση και συνεκμετάλλευση επιχειρήσεων 
παραγωγής ανανεώσιμων πηγών ενέργειας. 

• Η λειτουργία των ξενώνων των Δήμων. 

3) Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

4) Έδρα της Επιχείρησης είναι η πόλη των Ιωαννίνων ή 
εναλλάξ οι έδρες των Δήμων, όπως τούτο θα καθορισθεί 
από το Δ.Σ. της Επιχείρησης. 

5) Η Επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με αναπλη¬ 
ρωτές από τα Δημοτικά Συ μβούλια των τεσσάρων Δήμων. 
Από τα μέλη αυτά τέσσερις (4) είναι Δήμαρχοι και ένας (1) 
δημότης των δήμων που συμμετέχουν. 

Η Επιχείρηση εκπροσωπείται από τον πρόεδρο του Δι¬ 
οικητικού Συμβουλίου, τον οποίο απάντα ή κωλυόμενο 
αναπληρώνει ο Αντιπρόεδρος. Ο εκάστοτε Δήμαρχος κά¬ 
θε Δήμου θα καταλαμβάνει τη θέση του προέδρου του 
Δ.Σ. για ένα έτος. Η θέση του Προέδρου θα καταλαμβά¬ 
νεται ανά έτος και διαδοχικά από τους εκπροσώπους των 
Δήμων, που συμμετέχουν στην εν λόγω Επιχείρηση. 

Στο διοικητικό συμβούλιο προστίθεται και εκπρόσωπος 
των εργαζομένων της επιχείρησης (χωρίς αλλαγή της συ¬ 
στατικής πράξης), αν αυτή απασχολεί περισσότερους 
από είκοσι (20) εργαζόμενους. 

6) Το κεφάλαιο που διαθέτουν οι τέσσερις Δήμοι στην 
επιχείρηση είναι: 

Μετρητά ποσό τριάντα πέντε χιλιάδων (35.000) ευρώ, 
το οποίο αναλύεται σε 8.750 ευρώ για κάθε Δήμο (δηλ. πο¬ 
σοστό συμμετοχής 25%). 

7) Πόροι της Επιχείρησης είναι: 

• Τα έσοδα από την εκπόνηση μελετών καθώς και την 
εκτέλεση και επίβλεψη τεχνικών έργων. 

• Τα έσοδα από την αμιγή ή συμμετοχική υλοποίηση 
προγραμμάτωντης Ε.Ε. 

• Τα έσοδα από τη διοργάνωση εκδηλώσεων κάθε μορ¬ 
φής και χαρακτήρα. 

• Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης. 

• Τα έσοδα από την άσκηση των δραστηριοτήτων της, 
που περιγράφονται στο καταστατικό. 

• Τα έσοδα από λοιπές εισφορές, δωρεές και επιχορη¬ 
γήσεις. 

• Τα έσοδα από την εκμετάλλευση κινητής ή ακίνητης 
περιουσίας που τυχόν της εκχωρηθεί από τους Δήμους, 
άλλους φορείς ή ιδιώτες. 

• Κάθε άλλο έσοδο που δεν αναφέρεται ονομαστικά 
στο παρόν, αλλά αποκτάται με νόμιμο και διαφανή τρόπο. 

8) Η Επιχείρηση διαλύεται: 

α) Με απόφαση των Δημοτικών Συμβουλίων των τεσσά¬ 
ρων Δήμων, που λαμβάνεται με απόλυτη πλειοψηφίατου 
συνόλου των μελών των και απόφαση του Γενικού Γραμ- 
ματέα Περιφέρειας Ηπείρου που δημοσιεύεται στην Εφη¬ 
μερίδα της Κυβερνήσεως. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται με απόφαση 
των Δημοτικών Συμβουλίων των τεσσάρων Δήμων. 

Στην διαδικασία της εκκαθάρισης διεκπεραιώνονται οι 
εκκρεμείς υποθέσεις, εισπράττονται οι απαιτήσεις, ρευ- 
στοποιείται η περιουσία και πληρώνονται τα χρέη της Επι¬ 
χείρησης. 

Το υπόλοιπο περιέρχεται ισόποσα στους τέσσερις Δή¬ 
μους. 

9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, η διαχεί¬ 
ριση και εποπτείατης Επιχείρησης, διέπονται απότις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του π.δ. 410/1995 και την με υπ’ αριθμ. 25027/ 
9.4.1984 απόφαση του Υπουργού Εσωτερικών, που δη- 
μοσιεύθηκε στο ΦΕΚ.244/19.4.1984 τεύχος Β'. 

10) Κάλυψη δαπάνης: (Άρθρο 27 ν. 2081/1992). 

Με την παρούσα κανονιστική απόφαση επιβαρύνεται 
εφάπαξ ο προϋπολογισμός των Δήμων Άνω Καλαμά, Ευ- 
ρυμενών, Ζίτσας και Καλπακίου με το ποσό 8.750,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Ιουλίου 2005 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 506 (10) 

Καθιέρωση Υπερωριακής Εργασίας σε έναν υπάλληλο 
της Κοινότητας Κομμένου, Ν. Άρτας, έτους 2005. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΚΟΜΜΕΝΟΥ Ν. ΑΡΤΑΣ 

Έχοντας υπόψη: 

1. Τις διατάξεις του άρ. 106 παρ. 2 του ν. 1188/1981, 


όπως τροποποιήθηκαν και συμπληρώθηκαν με την παρ. 
15 του άρ. 8 του ν. 2307/1995 (ΦΕΚ 113/τ.Ά/15.6.1995) 
και την παρ. 10 του άρθρ. 12 του ν. 2503/1997 (ΦΕΚ. 
107/τ.Ά/ 30.5.1997), σύμφωνα με τις οποίες η εξαιρετική 
ή απρόβλεπτη ή έκτακτη υπηρεσιακή ανάγκη για καθιέ¬ 
ρωση υπερωριακής εργασίας διαπιστώνεται με απόφαση 
του αρμόδιου για το διορισμό οργάνου με τους όρους και 
περιορισμούς που ισχύουν κάθε φορά για τους δημοσί¬ 
ους υπαλλήλους, με την επιφύλαξη των διατάξεων του 
άρ. 109 του ν. 1188/1981. 

2. Το υπ’ αριθμ. 18 του ν. 2470/1997 (ΦΕΚ 40/τ.Α'/ 
21.3.97) «Αναμόρφωση Μισθολογίου Προσωπικού Δημό¬ 
σιας Διοίκησης και άλλες διατάξεις του άρ. 16 του 
ν. 3205/2003 (ΦΕΚ 297 Ά/23.12.2003). 

3. Την ερμηνευτική (ν. 2503/1997) υπ’ αριθμ. 27503/ 
3.7.1997 εγκύκλιο του Υπ. Εσωτερικών Δημόσιας Διοίκη¬ 
σης και Αποκέντρωσης. 

4. Την υπ’ αριθμ. 2/72757/0022/31.12.2003 έγγραφο 
του Γ εν. Λογ. του Κράτους - Διεύθυνση 22η Μισθολογίου. 

5. Τον αριθμό των Υπηρετούντων Υπαλλήλων στην Κοι¬ 
νότητά μας. 

6. Τις εγγεγραμμένες στον υπό εκτέλεση προϋπ/σμό 
της Κοινότητας πιστώσεις για την υπερωριακή απασχό¬ 
ληση του προσωπικού και ειδικά στο Κωδικό Κ. Α. 10-6012 
€ 8 . 000 , 00 . 

7. Το γεγονός ότι για την ομαλή και απρόσκοπτη λει¬ 
τουργία της Κοινότητας, τόσο από έλλειψη προσωπικού 
(Υπηρετεί μόνο ένας (1) και μοναδικός Υπάλληλος) όσο 
και από έκτακτες και επείγουσες ανάγκες στις Διοικητικές 
Υπηρεσίες, στην καθαριότητα, στην Ύδρευση, στην προ¬ 
βολή του Ολοκαυτώματος του χωριού μας, στην Οργά¬ 
νωση Τελετών - Δεξιώσεων - Ημερίδων κ.λπ., είναι ανάγκη 
όπως καθιερωθεί υπερωριακή εργασία με αμοιβή, πέρα 
από το κανονικό ωράριο κατάτις απογευματινές ώρες και 
κατά τις Κυριακές και εξαιρέσιμες ημέρες από 1.1.2005 
μέχρι 31.12.2005, αποφασίζουμε: 

1. Εγκρίνουμε την καθιέρωση υπερωριακής εργασίας 
με αμοιβή κατάτις απογευματινές ώρες καθώς και νυχτε¬ 
ρινές και εξαιρέσιμων ημερών, πέρα από το κανονικό 
ωράριο, για την ομαλή και απρόσκοπτη λειτουργία της 
υπηρεσίας της Κοινότητας, τόσο από έλλειψη προσωπι¬ 
κού (Υπηρετεί ένας και μοναδικός Υπάλληλος) όσο και 
από έκτακτες και επείγουσες ανάγκες στις Διοικητικές 
Υπηρεσίες, στην καθαριότητα, στην Ύδρευση στην εκτέ¬ 
λεση των έργων και στην προβολή του Ολοκαυτώματος 
του χωριού μας (Οργάνωση Τελετών - Δεξιώσεων - Ημε¬ 
ρίδων κ.λπ.) από 1.1.2005 μέχρι 31.12.2005. 

2. Ειδικότερα θα εργασθεί με αμοιβή, πέρα από το κα¬ 
νονικό ωράριο εργασίας ο μοναδικός Υπάλληλος που 
υπηρετεί στην Κοινότητά μας του Κλάδου Δ Ε. 

3. Η βεβαίωση κατά μήνα των ωρών υπερωριακής ερ¬ 
γασίας του Υπαλλήλου θα γίνεται με σχετική πιστοποίηση 
του Προέδρου της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομμένο, 5 Ιουλίου 2005 

Ο Πρόεδρος 
ΓΕΩΡΓΙΟΣ ΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




